alexandrainst/scandi-wiki huggingface dataset:
Kamil Øzerk

Kamil Øzerk (født 8. oktober 1954 på Kypros) er en norsk pedagog og professor i pedagogikk ved Universitetet i Oslo.

Han har tyrkisk-kypriotisk lærerutdanning og lærererfaring fra barneskolen på Nord-Kypros. Han ble cand. paed. i 1986, jobbet i en kort periode som pedagogisk veileder, PP-rådgiver og i tre år som pedagogisk konsulent ved Utdanningsetaten i Oslo.  

Han fikk dr. polit graden i 1992 ved Universitetet i Oslo, og ble førsteamanuensis i 1996 og professor i pedagogikk ved Universitetet i Oslo i 2002. Han har hatt bistilling / en professor II-stilling ved   Sámi allaskuvla / Samisk høgskole / Sámi University of Applied Sciences siden 2002. 

Øzerk har vært med på å utvikle Mønsterplanen av 1987 (M87), L97 og Kunnskapsløftet (LK06).

Han satt i det regjeringsoppnevnte Bostad-utvalget og ble 25. november 2010 utnevnt til styret i Språkrådet.

Professor Øzerk har vunnet en forskningspris (1992), en vitenskapelig essaypris (1994) og Universitetet i Oslo, Det utdanningsvitenskapelige fakultets undervisningspris i 2012. 

Professor Øzerk har vært blant bidragsyterne til Storbritannias PRIMARY REPORT - 2008 -  en rapport som ble utarbeidet under ledelse av professor Rubin Alexander, University of Cambridge, på oppdrag fra det britiske utdanningsdepartementet.

Siden 2001 har han også utviklet kompetanse og fått sertifisering innenfor autisme-feltet. I perioden 2017-2019 hadde han forskningsopphold ved Chapman University, Thompson Polici Institute for Disability and Autism, CA, USA. I 2020 kom ut med boka AUTISME OG PEDAGOGIKK (Øzerk & Øzerk, 2020). 

Øzerk har en stor faglig produksjon, som bl.a, omfatter bøker og en rekke artikler i norske og engelske bøker.

Bibliografi 

 Om tospråklig utvikling (1992)
 Sirkulær tenkning og pedagogikk (1992)
 Temaer i minoritetsrettet pedagogikk (1993)
 Læring i fellesskap (1998)
 Pedagogisk idebok for tospråklige barnehager rettet mot samiske forhold (sammen med Randi Juuso), 
 Samepedagogikk (2003)
 Tospråklig opplæring (2005)
 OPPLÆRINGSTEORI OG LÆREPLANFORSTÅELSE (2006)
 Avvik og merknad – opplæringslovens § 2-8 og enkeltvedtakordningen i rundskriv Udir-tilskot-10-2005 – intensjoner og konsekvenser. Vallset: Oplandske Bokforlag
 Fra språkbad til språkdrukning (2007)
 NEIS-modellen – Språkutvikling, lesing og innholdsforståelse. Vallset: Oplandske Bokforlag (2010)
 PEDAGOGIKKENS HVORDAN nr 1- Lærerens rolle, kompetanse og betydning. Oslo: Cappelen Akademisk Forlag (2010)
 PEDAGOGIKKENS HVORDAN nr 2 -Pedagogisk-metodiske ideer for å styrke elevens læringsutbytte. Oslo: Cappelen Akademisk Forlag (2011)
 TOSPRÅKLIG OPPVEKST OG LÆRING- Cappelen DAmm Akademisk Forlag 2016
 AUTISME OG PEDAGOGIKK - CappelenDAMM Akademisk Forlag 2020
 Eksterne lenker

 Kamil Øzerks hjemmeside med delvis publikasjonsliste
 Kamil Øzerk på haugenbok.no
 

Kyprioter
Norske pedagogikkprofessorer
Kim Gu

Kim Gu (hangul: , hanja: , romanisering: Kim Gu, revidert romanisering: Gim Gu, født 29. august 1876 i Haeju i Sør-Hwanghae, død 26. juni 1949 i Seoul) var en sørkoreansk politiker, uavhengighetsforkjemper og pedagog.

Mellom 1919 og 1920 var han Koreas eksilregjerings politisjef, mellom 1921 og 1922 dennes innenriksminister, fungerende statsminister i 1923 og arbeidsminister i 1924. Mellom 1927 og 1948 var han den siste president for den koreanske eksilregjeringen i Shanghai. Ved etableringen av Sør-Koreas nasjonalforsamling etter frigjøringen i 1948 ble Kim nominert til vervene som president og visepresident, men tapte mot henholdsvis Syngman Rhee og Lee Si-yeong. Han visste ikke om nominasjonene før etter avstemningene, og anså det som trekk for å sverte ham. Kim ville ikke delta i valget, ettersom han var en sterk motstander av etableringen av egne regjeringer i Nord- og Sør-Korea, og arbeidet for et forent Korea.

I 1949 ble Kim skutt og drept på sitt eget kontor av løytnant Ahn Doo-hee. Ahn hevdet at Kim hadde vært en sovjetisk medløper. Ahn dømt til livstid i fengsel for drapet, men president Syngman Rhee forkortet straffen til 15 år, og under Koreakrigen kom han på frifot. Det vites ikke sikkert om Ahn stod i ledtog med andre, for eksempel Kim Chang-ryong, som Ahn i ettertid hevdet hadde beordret drapet. Nedgraderte dokumenter har også påvist forbindelser mellom Ahn og nasjonalistiske grupper og amerikansk militær etterretningstjeneste. Ahn ble selv drept av en av Kim Gus tilhengere i 1996.

Referanser

Eksterne lenker 

 
 

Sørkoreanske statsministre
Sørkoreanske visepresidenter
Myrdede politikere
Personer drept i attentat
Sørkoreanske pedagoger
Personer fra Sør-Hwanghae
Fødsler i 1876
Dødsfall i 1949
Liste over ordførere i Bjugn

Liste over ordførere i Bjugn kommune i Trøndelag begynner i 1857, etter at Bjugn var skilt ut fra Ørland kommune. 

Den første versjonen av Bjugn kommune omfatter områder og bebyggelse på begge sider av Stjørnfjorden og Bjugnfjorden, og Nes-halvøya. I 1899 ble daværende Bjugn delt i tre, slik at Bjugn, Stjørna og Nes fortsatte som egne kommuner. I 1964 ble Bjugn, Nes, den nordlige delen av Stjørna, og Jøssund kommune slått sammen. Jøssund hadde fram til 1896 vært en del av Åfjord kommune, og fram til 1967 hørte sognet til Åfjord prestegjeld. 1. januar 2020 ble Bjugn igjen slått sammen med Ørland.

Ordførere 1857–1898

Ordførere 1899–1963

Ordførere 1964–2019

Referanser 

 
Bjugn
Ann Helen Østervold

Ann Helen Østervold (født 14. august 1967) er en norsk fotballdommer. Hun begynte å dømme i 1980, og har dømt i Toppserien siden 2003 og vært FIFA-dommer siden 2005. Hun dømte cupfinalen i 2004. Hun bor i Knarrevik og representerer Loddefjord IL.

Referanser 

Norske fotballdommere
Personer fra Bergen kommune
Fødsler i 1967
Liste over flyulykker i Norge

Liste over flyulykker i Norge er en oversikt over luftfartsulykker og hendelser i Norge, og omfatter ulykker med større luftfartøy, det vil si fly med totalvekt over 5 700 kg, og flermotors helikoptre.

Se også 
Partnair-ulykken
Helikopterulykken ved Dalamot
Flyulykken på Kebnekaise

Referanser
Tongas herrelandslag i fotball

Tongas herrelandslag i fotball representerer Tonga i fotball på herresiden. Laget er underlagt landets fotballorganisasjon, Tonga Football Association, som er medlem av OFC og FIFA. De spilte sin første landskamp mot  29. august 1979, og tapte da med 0-8.

Tongas største fotballtriumf hittil var deres seier i den aller første Polynesian Cup som ble arrangert i 1993, der de vant over  og Cookøyene. Selv om lokale spillere ennå ikke har satt sitt preg i utlandet, ble direktøren i Tonga Football Association, Ahongalu Fusimalohi, utnevnt til FIFAs Executive Committee i 2002. Tongas fotballforbund er den eneste idrettsorganisasjon på øya som sysselsetter heltidansatt administrativt personale.

Tongas andre «Goal»-prosjekt skal utvikle og forbedre det nasjonale fotballakademiet og fotballforbundets hovedkvarter i Atele på Tongatapu, som ble bygget i landets første «Goal»-prosjekt. Dette utviklingsarbeidet skal sikre at alle fotballforbundets behov er dekket. Lokale kamper vil bli spilt på fotballakademiet, mens forbundets krav, herunder spillernes, funksjonærernes og tilskuernes behov, også vil bli dekket. Fotballskolen skal bli omgjort til et «House of Football».

VM-resultater
1930-1994: Deltok ikke
1998-2010: Ikke kvalifisert

Resultater fra Oceania Nations Cup
1973 – Deltok ikke
1980 – Deltok ikke
1996–2000 – Ikke kvalifisert

Resultater fra South Pacific Games
1963–1975 – Deltok ikke
1979 – Runde 1
1983 – Runde 1
1987–1995 – Deltok ikke
2003 – Runde 1
2007 – Runde 1

Spillere og rekorder
Lagets høyeste FIFA ranking er 163.-plass, som de hadde i oktober 1998. Deres laveste ranking er 192.-plass, fra juli 2007.

Den største seieren de har greid er 7–0, mot Mikronesiaføderasjonen i juli 2003. Deres største tap er 22–0 mot , i 2001.

Toppscorer er Ben Perry, med 7 mål.

Hovedtrenere
  Rudi Gutendorf (1981)
  Gary Phillips (2001)
  Heinave Kaifa (2002-2003)
  Milan Janković (2003-2005)
  Kilife Uele (2007-)

Eksterne lenker
 Tonga Football Association - Offisiell hjemmeside
 OFC - Tonga Football Association
 FIFA - Tonga Football Association 
 Internasjonale resultater på rsssf.com

Fotball på Tonga
Herrelandslag i fotball
Maroon

Maroon er betegnelsen på rømte slaver på De vestindiske øyer, Sentral-, Sør- og Nord-Amerika som etablerte frie bosettinger sammen.

Ordet kommer fra amerikansk el. spansk cimarrón, som betyr flyktning, rømling, bokstavelig «en som bor på fjelltoppene» fra spansk «cima» som betyr topp el. fjelltopp.

Slaveri
Etniske grupper i Sør-Amerika
Amerikas historie
Volda Skisenter

Volda Skisenter AS er et skisenter som ligger på Reset i Volda. Det ble stiftet 9. juni 1967. Volda skisenter har tre trekk og preparerte turløyper i tilknytning til anlegget.

Eksterne lenker 
 

Alpinanlegg i Norge
Byggverk i Volda
Etableringer i 1967
Sport i Volda
Zapadnaja Litsa (base)

Zapadnaja Litsa (russisk: Западная Лица) er, ved siden av hovedbasen i Severomorsk, den største og viktigste marinebasen i den russiske Nordflåten. Basen ligger ved Litsafjorden på Kolahalvøya, rundt 45 kilometer fra riksgrensa mot Norge; elven Zapadnaja Litsa som når til havet her er den navnegivende. 

Zapadnaja Litsa-basen begynte som Malaja Lopatka (Малая Лопатка) fra 1950-tallet, og var havn til Sovjetunionens første atomubåt, K-3 Leninski Komsomol. Basen har fem pirer og en reparasjopnmsdokk. Etterhvert tilkom det flere anlegg annetsteds langs fjorden, slik at det da dreier seg om fire sjømilitære fasiliteter.  De andre er Andrejevabukta, Bolsjaja Lopatka og Nerpitsja.

I 1958 ble det opprettet en bosetning ved den første basen, kalt Zaozernyj. Bosetningen ble senere til byen Zaoziorsk, som ble holdt hemmelig og hadde flere forskjellige navn. Den ligger 120 kilometer fra Murmansk. 

Hele Zapadnaja Litsa-området er i dag gjenstand for alvorlig bekymring på grunn av de omfattende lagrene av radioaktivt avfall i regionen.

Andre verdenskrig 
Ved begynnelsen av andre verdenskrig ble fjorden ved Zapadnaja Litsa brukt som marinebase for tyske skip under navnet Basis Nord, som et resultat av Molotov–Ribbentrop-pakten.

Referanser

 

Militære installasjoner i Russland
Murmansk oblast
Nordflåten
Knut Blom

Knut Blom (født 14. februar 1916, død 6. februar 1996) var en norsk jurist og høyesterettsdommer fra 1968 til 1986.

Blom var født i Kristiania som sønn av advokat Hans Jensen Blom (1875–1952) og Anna Martens Wingaard (1877–1947) og oldebarn av Oluf Petersen Wingaard. Han tok examen artium i 1934, begynte jusstudier og ble uteksaminert med graden cand.jur. i 1939. Han ble ansatt som fullmektig under Carl Fridtjof Rode i Melbu samme år, og overtok advokatkontoret da Rode ble kalt til militærtjeneste kort tid etterpå. Fra 1940 til 1942 var Blom dommerfullmektig i Jæren tingrett, og fra 1942 var han advokatfullmektig under Sven Arntzen, fra 1947 partner. Under den tyske okkupasjonen var Blom et sentralt medlem av Hjemmefrontens Ledelse.

Blom var advokat til 1968, og jobbet som forsvarer i Oslo tingrett 1953 til 1956, Eidsivating lagmannsrett 1956-1965 og Høyesterett 1965 til 1968. Fra 1968 til han ble pensjonert i 1986 var han høyesterettsdommer. Juridiske fagbøker inkluderer Sakførerens rettslige Ansvar(1947) og Prisloven med kommentarer(1954).

Knut Blom ble dekorert med Deltagermedaljen og i 1978 mottok han St. Olavs Orden. Han døde i februar 1996 i Oslo.

Han tilhørte slekten «Blom fra Skien» og var etterkommer etter trelasthandler og skipsreder Hans Jensen Blom (d. 1808).

Referanser

Eksterne lenker 
 

Norske høyesterettsdommere
St. Olavs Orden
Deltagermedaljen
Personer fra Oslo
Fødsler i 1930
Dødsfall i 1996
Oddvar Vormeland

Oddvar Vormeland (født 28. februar 1924, død 30. august 2013) var en norsk embetsmann og pedagog.

Han var født i Solør. Han tok graden mag.art. 1951, og ble dr.philos. i 1967. 

Fra 1954 til 1964 var han foreleser ved Universitetet i Oslo. Han var skoledirektør i Oslo og Akershus fra 1971 til 1984 og var ekspedisjonssjef i Kirke- og undervisningsdepartementet fra 1984 til 1989, og professor II ved Institutt for spesialpedagogikk i Oslo fra 1990 til 1994. 

Han har utgitt en rekke bøker.

Han var bosatt i Oslo.

Referanser 

Norske embets- og tjenestemenn
Norske pedagoger
Professorer ved Universitetet i Oslo
Personer fra Åsnes kommune
Hanne Kristin Rohde

Hanne Kristin Rohde (født 12. januar 1962) er en norsk jurist, forfatter og tidligere politileder.

Rohde er utdannet jurist ved Universitetet i Oslo, og jobbet i ulike stillinger i Politiet fra 1989 fram til hun sluttet som leder for seksjon for volds- og seksualforbrytelser i Oslo politidistrikt i 2014.

Karriere 
Hanne Kristin Rohde startet sin karriere i Kriminalomsorgsavdelingen i Justisdepartementet etter juridisk embetseksamen i 1987. Fra 1989 arbeidet hun i politietaten. De første årene arbeidet Rohde som politifullmektig, hvor hun aktorerte flere tunge saker for Oslo-politiet. Hennes lederkarriere startet 1. januar 1994 som påtaleleder ved Oslo politidistrikt. Fra 2002 var hun toppleder i Oslopolitiet, fram til hun i 2014 sa opp jobben som leder for seksjon for volds- og seksualforbrytelser i politidistriktet.

Som leder ved Påtaleseksjonen tok Rohde flere ganger til orde for å endre lovverket vedrørende psykisk syke som etter dagens regelverk er for friske til å falle inn under lov om psykisk helsevern, men for syke til å straffes. Hun deltok også i debatter vedrørende mangel på varetektsplasser på Østlandet. Etter at hun tiltrådte som leder av Vold- og sedelighetsseksjonen 1. januar 2008 var hun en sentral talsperson og frontfigur for Oslo politidistrikt innenfor sitt ansvarsområde.

Rohde uttalte ved flere anledninger til media at åpenhet og ærlighet var viktige verdier i hennes utøvelse av lederskap ved politidistriktet.

I 2011 ga Rohde ut barneboka «Kråka som hadde høydeskrekk» på Commentum Forlag. I februar 2014 ga hun ut sin første kriminalroman, Mørke hjerter, på Kagge Forlag. Hennes første krimroman solgte 19 000 eksemplarer i løpet av sitt første halvår i salg, noe som førte den opp på tredjeplass blant mest solgte krimromaner i første halvår av 2014.

I juni 2014 sa Hanne Kristin Rohde opp stillingen i Oslopolitiet etter et års permisjon for å holde foredrag og skrive bøker. Hun har siden gitt ut en rekke kriminalromaner, og holdt foredrag om ledelse.

Priser og nominasjoner 
I desember 2009 var Hanne Kristin Rohde en av flere nominerte til «Årets navn» i VG. I 2010 ble hun kåret til «Årets Osloborger» av Aftenpostens lesere, med over halvparten av stemmene av de tilsammen åtte nominerte.

Bibliografi 
 2011  (Commentum Forlag)
 2014  (Kagge Forlag)
 2015   (Kagge Forlag)
 2015   (Kagge Forlag)
 2016   (Kagge Forlag)
 2018   (Kagge Forlag)
 2019   (Kagge Forlag)
 2019   (Kagge Forlag)
 2019   (Kagge Forlag)

Referanser

Eksterne lenker 
 

Norske politifolk
Norske jurister
Norske forfattere
Alumni fra Universitetet i Oslo
Ytre Snillfjord IL

Ytre Snillfjord idrettslag (YSIL) ble stiftet i 1947. Laget har per januar 2015 ca 140 medlemmer. Idrettslaget har i hovedsak sine medlemmer fra den delen av Snillfjord kommune som tilhører Ven skolekrets (Vuttudal, Skårild, Selnes, Volden, Ven, Forren og Berdal). Idrettslaget er medlem av Norges friidrettsforbund, Norges Skiforbund og Norges fotballforbund. Idrettslaget tilbyr aktiviteter for ulike aldersgrupper; allidrett for barn 0-13 år, ballaktiviteter for ungdom og voksne, fotballtrening og seriespill for knøtter og miniputter. Det arrangeres karusellrenn på ski, terrengløp og turmarsjer. Idrettslaget er ansvarlig for 10 trimkasser. Blant annet har YSIL utplassert en kasse på toppen av Snillfjords høyeste fjell, Gråurda (891 moh). Disse kassene besøkes jevnlig. Det gis årlige utmerkelser til dem som har flest besøk. 

YSIL er eier av en kunstgressbane (7'er-bane), som ble åpnet i 2012. Den ligger på Ven skoles område og har siden åpningen blitt flittig brukt av ulike aldersgrupper. Ellers benytter YSIL gymsalen på Ven skole til sine innendørsaktiviteter. 

«Knubben Rundt» er et fjelløp i regi av YSIL, som arrangeres årlig den siste søndagen i juli. Løpet ble arrangert for første gang i 1980. Flere kjente løpere har opp gjennom årene deltatt på «Knubben Rundt».

Referanser 

Sport i Orkland
Idrettslag i Trøndelag
Abdul Rauf Benawa

Abdul Rauf Benawa (født 1913, død ca. 1984/1987)  var en afghansk ingeniør, forfatter, poet, journalist, historiker og sosial aktivist. Hans hovedverk synes å være en serie med pedagogiske dikt. Han døde i eksil i USA. Han tilhørte pashtunerne.

Abdul Rauf Benawa skrev mange bøker eller tekster både for organiseringen av det pedagogiske språket for skolene og for historieundervisningen på universitetet. Han var president av Pashto Academy og senere direktør for Radio Kabul. Han var også Afghanistans ambassadør til Libya.

Bibliografi 
 1941: There is No Time (nelarem Wacht, «Det er ingen tid»)
 1942: Virgin Unfortunate (Nâmurâda Peghla, «Uheldig jomfru»
 1947: Literary Theory (Adabi Funun, «Litterær teori»)
 1948: Thoughts Sorrowful (Prêsâna afkâr, «Sorgmodige tanker»)
 1961: Contemporary Writers (likwâl Hosanna, «Samtidsforfattere»)
 1966: Mystery of the Heart (zrre chwâla, «Hjertets mysterier»)

Referanser

Eksterne lenker 
 Verker av eller om Abdul Rauf Benawa i biblioteker (WorldCat-katalog)

Afghanske forfattere
Fødsler i 1913
Dødsfall i 1987
Vektløfting under Sommer-OL 2008 – Kvinner 69 kg

Kvinnenes 69 kg-konkurranse i vektløfting under Sommer-OL 2008 tok plass den 13. august 2008 i Beihang University Gymnasium.
Hver av de 10 utøverne som konkurrerte, løftet i både rykk og støt. Hver utøver hadde tre forsøk på hvert av de to løftene.

Medaljer

Resultater

Vektløfting under Sommer-OL 2008
Vektløfting under Sommer-OL 2008 – Kvinner 75 kg

Kvinnenes 75 kg-konkurranse i vektløfting under Sommer-OL 2008 tok plass den 15. august 2008 i Beihang University Gymnasium.
Hver av de 12 utøverne som konkurrerte, løftet i både rykk og støt. Hver utøver hadde tre forsøk på hvert av de to løftene.

Medaljer

Resultater

Vektløfting under Sommer-OL 2008
Girlfriends

Girlfriends en amerikansk komiserie som hadde premiere i USA på UPN 11. september 2000. Serien fortsatte på The CW når denne kanalen overtok for UPN. Serien ble vist på disse kanalene inntil den ble kansellert i 2008. Den siste episoden ble vist 11. februar 2008. Serien som handler om fire jenter.

Referanser

Eksterne lenker 

Komiserier fra USA
TV-serier fra 2000-årene, fra USA
TV-produksjoner på UPN
TV-produksjoner på The CW
Kansellerte TV-serier
Matblekksopp

Matblekksopp (Coprinus comatus) er en sopp i slekten skjellblekksopper. Den er en fin matsopp som ung, og den er den eneste i slekta som er regnet for å være matsopp. Som ung er soppen hvit med en sylinderformet hatt med karakteristiske «skjell». Under hatten er det hvite skiver som med alder blir rosa, senere svarte, og soppen oppløses i blekk, derav navnet. Etter kort tid er hele hatten og skivene omdannet til blekk, og bare stilken står tilbake.

Funnsteder
På næringsrik leirjord, fuktige og godt gjødslete plener, jorder og i parker.

Lukt
Svak lukt i rå tilstand, men en distinkt, ikke ubehagelig lukt når den stekes.

Voksemåter
Vokser svært raskt, som regel blant gress i fuktig moldrik jord. Under gunstige forhold tar det bare et par døgn fra fruktlegemet kommer opp av jorden, til bare stilken står igjen. Vanligvis vokser det flere fruktlegemer på samme sted.

Oppbevaring og behandling
Soppen bør bare plukkes så lenge fruktlegemet er hvitt. Den bør oppbevares under et fuktig håndkle eller lignende for å hindre blekkprosessen i å gå for hurtig. Stekes i smør eller kokes i fløte. Skåret i 5 mm tykke skiver kan soppen tørkes i ovn eller i tørkemaskin på ca 40-50 graders varme, til de blir tørre og sprøe.

Forveksling
Siden matblekksopp ikke lett kan forveksles med andre sopper hører den til de «fem sikre» matsoppene. Det er bare Matblekksopp som har en stor hvit sylinderformet hatt med «skjell» som ung, da den kan høstes. Grå blekksopp kan forveksles med den, men denne mangler skjell, og er vanligvis mer klokkeformet.

Bildegalleri

Referanser

Litteratur
  
 Lohmayer, Till R og Künkele, Ute: Sopp, oversatt av Høydalnes, Ann, norsk fagkonsulent Egeland, Inger Lagset,Spektrum forlag 2007 ISBN 978-82-7822-382-6

Eksterne lenker 
 

Agaricaceae
Matsopp
Per Marstad

Per Marstad (født 26. november 1940) er en norsk biolog. Han var næringsmiddelkontrollør i Tønsberg fra 1970 til 2005 og har skrevet to bøker om sopper. 

I godt over 30 år har han studert kremler. I mange år var Jens Stordal den som jobbet mest med disse soppene. Sammen med Øyvind Weholt og Perry Gunnar Larsen fra Ålesund har Per Marstad vært den fremste spesialisten på dem i Norge siden 90-tallet. 

Per Marstad var også vektløfter og idrettsleder. Han var formann i Norges Vektløfterforbund fra 1981 til 1993 og ble verdensmester i vektløfting for veteraner i 1989. Han har også vært formann i IF Tønsberg-Kameratene i åtte år, fra 1998 til 2006. Lokalpolitisk har han engasjert seg i Tønsberg Høyre og var representant i Tønsberg bystyre 2007-2010.

Resultater og meritter i vektløfting

Heder 
 Norges Vektløfterforbunds hederstegn
 Nordiska Tyngdlyftningsforbundets hederstegn med krans
 Norges idrettsforbunds hederstegn

Bibliografi 
 Sopp til mat og glede. Landbruksforlaget 1999 ISBN 9788252924077
 Våre beste matsopper Landbruksforlaget 2001 ISBN 9788252925548
 Kremler i Norden''  ISBN 82-996854-0-0

Referanser

Kilder 
 Fødselsdagsomtale i Aftenposten Kultur 26. november 2010 side 15

Eksterne lenker 
 Per Marstads side hos Tønsberg Høyre

Norske biologer
Norske idrettsledere
Norske vektløftere
Norske sakprosaforfattere
Lokalpolitikere i Tønsberg
Høyre-politikere i Vestfold
Personer fra Tønsberg kommune
Nathan Kress

Nathan Karl Kress (født 18. november 1992) er en amerikansk film- og fjernsynsskuespiller. Han er kjent for rollen som Fredward «Freddie» Benson i Nickelodeonserien iCarly, som han spilte i seks sesonger fra 2007 til 2012. Han var med i samtlige episoder av serien.

Nathan Kress gjentok etter iCarly rollen som Freddie i én episode i Sam & Cat, før han senere spilte i katastrofefilmen Into the Storm (2014), som også gikk på kino i Norge. I tillegg har han spilt gjesteroller i TV-serier som House M.D., Drake & Josh, Zack og Codys søte hotelliv, CSI: Crime Scene Investigation og Hawaii Five-0. Han dukket også opp i en rolle i den tredje og siste sesongen av den populære web-serien Video Game High School.

I 2014 spilte Kress i serien Star Wars Rebels. Han spilte også i filmen Tell Me How I Die fra 2016, sammen med blant andre William Mapother og Ryan Higa.

Referanser

Eksterne lenker 
 
 

Skuespillere fra USA
Personer fra Glendale
Pianosa

Pianosa er en liten øy i De toskanske øyene i Italia med et areal på 10 km². Navnet kommer fra det italienske ordet «pianura» (slette) fordi det høyeste punktet bare er 22 meter over havet. I antikken ble den kalt Planasia.

Pianosa har ikke permanent bosetting, men er kjent i Italia for det spesielt sikre fengselet som ligger her, der spesielt farlige mafiamedlemmer sitter fanget. I historien er den kjent for stedet der Augustus forviste barnebarnet og eksarvingen Postumus Agrippa i år 6 eller 7 e.Kr. Postumus var her fram til han ble henrettet omtrent da Augustus dødde i år 14. 

Av administrative årsaker er Pianosa ein del av Elba kommune. På klare dager kan en se Pianosa som en mørk, blå stripe over lysere blått hav fra Elba. 

I romanen Catch-22 av Joseph Heller har en amerikansk bombeskvadron base på øyen under den andre verdenskrigen. Øyen er derimot større i romanen for å ha plass til en rullebane og har òg en liten landsby i motsetning til den virkelige øyen.

Det finnes også en annen, mindre øy kalt Pianosa utenfor den italienske Adriaterhavskysten nord for Monte Gargano.

Eksterne lenker
 Turistinformasjon 

Øyer i Italia
Fengselsøyer
Toscana